চাচা শেখ নাসেরের কথা বলতে গিয়ে রেহানা বলেন, ‘নিয়তি যে দু ভাইকে আলাদা করতে চায়নি, তার প্রমান আমার চাচার মৃত্যু। ১৪ই আগষ্ট খুলনার উদ্দেশ্যে রওয়ানা দিয়ে চাচা প্লেনের সিড়িতে যখন উঠলেন, তখনই দুজন কর্মকর্তা গিয়ে তাকে বললেন, ‘‘প্রেসিডেন্ট আপনাকে বাসায় ফিরে যেতে বলেছেন’’। চাচা বাসায় ফিরে যান। অনেকের সাথে বসা আব্বাকে গিয়ে বললেন ‘‘মিয়া ভাই আপনি নাকি আমাকে ডেকে পাঠিয়েছেন’’? উত্তরে অট্রহাসি দিয়ে আব্বা বললেন ‘‘আমাকে ছেড়ে তুই চলে যেতে চেয়েছিলে, দেখ তোকে কিভাবে ফিরিয়ে আনলাম’’। রেহানা বলেন, ‘আসলে মৃত্যুই ডেকে এনেছিল চাচাকে’।